**תומר ישעיהו** (נולד ב-18 ביוני 1989) הוא זמר-יוצר, גיטריסט ונגן בוזוקי ישראלי.

ביוגרפיה
--------

ישעיהו גדל ברעננה, ובגיל 12 החל לנגן בגיטרה. סבו הכיר לו את המוזיקה היוונית ואת אריס סאן, ובהשפעתו החל בגיל 16 לנגן על בוזוקי ואחר כך התגייס לצה"ל ושירת בלהקת הנח"ל.

בגיל 20 השתתף בעונה השביעית של התוכנית "כוכב נולד". אחרי הצבא הקים את להקת "הבשורה" (אשר נקראה תחילה "תומר והבשורה"), איתה הוציא שני אלבומים. ב-2012 ליווה כנגן את מיקה קרני. בהמשך דרכו ליווה בין השאר את יעל דקלבאום ונרקיס.

בשנת 2013 הקים את להקת "Isaiah", בה הלחין, שר וניגן בגיטרה, בוזוקי וג'ומבוש, לצידה של בת זוגו דאז מיקה אבני שכתבה את המילים (באנגלית) וניגנה בהרמוניום. שאר ההרכב השתנה בין תקליט לתקליט, אך רוב הזמן כלל את יוגב גלוסמן במגוון כלים, ולעיתים את אמיר זאבי בגיטרה ואת שחר חזיזה בתופים. סגנון הלהקה שילב פולק רוק, מוזיקה ים-תיכונית ומוזיקה הודית. הלהקה הוציאה שני אלבומי אולפן ואלבום הופעה, ובסוף דרכה הוציא ישעיהו מיני-אלבום שהקליט לבדו תחת שם הלהקה.

בגיל 24, בשנת 2014 הפיק מוזיקלית את אלבום הבכורה המצליח של להקת "ג'יין בורדו", ובאותה שנה החל לעבוד על שירים לאלבום הסולו הראשון שלו יחד עם עמיר לב שסייע לו בעריכת הטקסטים. ב-2015 ניגן בוזוקי בהקלטת גרסה חדשה לשירו של לב, "איזה חיים".

בפברואר 2016, בגיל 25, יצא לאור אלבום הסולו הראשון של תומר ישעיהו, "אופניים חשמליים". עמיר לב הפיק מוזיקלית ובהקלטות השתתפו חברי להקת TREE. באותה שנה, בדצמבר 2016, הוציא גם את אלבומו השני, "בוידעם" (לו קדמו הסינגלים "ברזלים אבק", "את באת" ו"יום כיפור"). את האלבום הפיק ישעיהו ביחד עם רועי חרמון שגם ניגן בקלידים ובחצוצרה. בנוסף ניגנו באלבום הבסיסט אמיר שדות והמתופף שחר חזיזה, ושלושתם ממשיכים ללוות את ישעיהו בהקלטות ובהופעות. באוקטובר 2016 הוציא ישעיהו בוטלג בשם "שבשבת", המכיל גרסאות ראשוניות לשבעה שירים מתוך "אופניים חשמליים" והופיע לראשונה בפסטיבל האינדינגב.

בדצמבר 2017 הוציא את אלבומו השלישי "טריפולי", גם הוא בהפקתו של רועי חרמון. הסינגלים מהאלבום אשר יצאו לרדיו היו "כביש הערבה", "זמן פריז" ו"יום אחד", שאף נבחר לשיר השנה של כאן 88 לשנת תשע"ח.

בשנת 2018 השתתף ישעיהו בפרויקט "מכונת הזמן" של תחנת הרדיו כאן 88 וביצוע גרסת כיסוי ל"שיר העמק".

במאי 2019 הוציא בחברת התקליטים אנובה את האלבום "מונומנט", אותו גם הפיק יחד עם שחר חזיזה. לאלבום קדמו הסינגלים "שיר של קיץ", "עיר בלי ים" ו"משחקי קופסא".

בינואר 2020 הוציא את האלבום "מנואלה", בו מתארחים, בין השאר, דניאלה ספקטור (לה הפיק באותה שנה את אלבומה בהתחלה), יעל שושנה כהן, מגי היקרי, טולה בן ארי וצוק דבוסק התורמים את המילים והשירה. צוק דבוסק גם מנגן על גיטרה בס ברוב שירי האלבום, יחד עם שחר חזיזה בתופים ובן אבגיא בקלידים.

במרץ 2021 הוציא את האלבום "אגם הלימון" בלייבל אנובה, במסגרתו הוציא גרסת כיסוי מתורגמת לשיר "אלין", בשם "כמעט אהבה". לקראת צאת האלבום הופק בכאן 11 סרט דוקו-מוזיקלי על היצירה.

באוגוסט 2022 הוציא ביחד עם דויד ברוזה את השיר "סוסים יפים" שזכה להשמעות רבות בתחנות הרדיו.

בינואר של אותה שנה הוציא את המיני-אלבום "בורמה". ביולי של אותה שנה הוציא עם אלון עדר אלבום משותף בשם "סוכר טלוויזיה".

ישעיהו נשוי לצלמת ענבל איל ולהם ילד אחד.

דיסקוגרפיה
----------

### אלבומים

* אופניים חשמליים (2016)
* בוידעם (2016)
* טריפולי (2017)
* מונומנט (2019)
* מנואלה (2020)
* אגם הלימון (2021)
* בורמה (2022)
* סוכר טלוויזיה (עם אלון עדר) (2022)

### עם "הבשורה"

* וזה הכל לעת עתה (2011)
* זמן זז (2013)

### עם "Isaiah"

* Isaiah ‏(2013)
* Days of Daydreams ‏(2015)
* Chocolate SubTitels EP ‏(2015)

### אלבומים שהפיק לאמנים אחרים

* ג'יין בורדו - ג'יין בורדו (2014)
* גיל בר הדס - גיל בר הדס (2018)
* Loren Noyman - Pieces ‏(2019)
* יפתח שפירא - עולם החי (2019), שביל התנים (2021)
* דניאלה ספקטור - בהתחלה (2020)
* זיו שליט - ימים והרגלים (2022)

קישורים חיצוניים
----------------

* תומר ישעיהו, ברשת החברתית פייסבוק
* תומר ישעיהו, ברשת החברתית אינסטגרם
* תומר ישעיהו, סרטונים בערוץ היוטיוב
* תומר ישעיהו, במסד הנתונים הקולנועיים IMDb (באנגלית)
* תומר ישעיהו, באתר שירונט
* תומר ישעיהו, באתר אייטונס (באנגלית)
* תומר ישעיהו, באתר ספוטיפיי
* תומר ישעיהו, באתר Last.fm (באנגלית)
* תומר ישעיהו, באתר MusicBrainz (באנגלית)
* תומר ישעיהו, באתר דיזר
* תומר ישעיהו, באתר Discogs (באנגלית)
* תומר ישעיהו, באתר Genius
* תומר ישעיהו, דף שער בספרייה הלאומית
* תומר ישעיהו, באתר בנדקמפ
* אתר למנויים בלבד בן שלו, תומר ישעיהו: "אני לא נאיבי, יש לי מחסור בציניות", באתר הארץ, 4 ביוני 2019
* יוטיוב | אגם הלימון | דוקו-מוזיקלי בעקבות אלבומו השישי של תומר ישעיהו
* דנית צמית, תומר ישעיהו: "אני פועל של מוזיקה", באתר ynet, 2 בינואר 2022

הערות שוליים
------------

1. ↑  פוסט של תומר ישעיהו ברשת החברתית פייסבוק, 18 ביוני 2018
2. ↑  גיל פז, ‏יום אחד / תומר ישעיהו - שיר (ראש) השנה, באתר דבר העובדים בארץ ישראל, 15 בספטמבר 2018
3. ↑  תומר ישעיהו, באתר ‏מאקו‏, 22 ביוני 2009
4. ↑  הבשורה, באתר בנדקמפ
5. ↑  Isaiah, בנדקמפ
6. ↑  אתר למנויים בלבד ניר גורלי, הפולק האוריינטלי של להקת "אייזאה", באתר הארץ, 19 באוקטובר 2014
7. ↑  אתר למנויים בלבד בן שלו, כשהבוזוקי של להקת "אייזאה" מנסר את הלילה, באתר הארץ, 15 באפריל 2015
8. ↑  אורי זר אביב, ‏"תאמין לי, אני כבר לא יודע מה זה פולק": ריאיון עם להקת Isaiah, באתר "Time Out ישראל", 29 באפריל 2015
9. ↑  ניצן אגסי, תומר ישעיהו בראיון, באתר המאזין | בלוג אינדי, ‏13 באוקטובר 2016
10. ↑  צפו: עמיר לב שר "איזה חיים" בגרסה חדשה, באתר וואלה!‏, 18 בינואר 2015
11. ↑  אתר למנויים בלבד בן שלו, תומר ישעיהו: הזמר עם האובססיה לכבישי הארץ, באתר הארץ, 31 בדצמבר 2017
12. ↑  יהודה נוריאל, החדשה והטובה: תומר ישעיהו - טריפולי, באתר ynet, 2 בינואר 2018
13. ↑  אתר למנויים בלבד בן שלו, השיר הזה עשוי להיהפך להימנון מחאה, באתר הארץ, 6 באוגוסט 2017
14. ↑  מערכת כאן, כאן 88 מסכמת שנה במוזיקה הישראלית האלטרנטיבית, באתר כאן – תאגיד השידור הישראלי, 7 בספטמבר 2018
15. ↑  אתר למנויים בלבד בן שלו, קולו של תומר ישעיהו מתאים ברכותו ל"שיר העמק", באתר הארץ, 22 באפריל 2018
16. ↑  דף האלבום Manuella, באתר bandcamp‏, 15 בינואר 2020
17. ↑  אריאל פייגלין, אלון עדר ותומר ישעיהו בשיתוף פעולה מיוחד, באתר ערוץ 7, 7 ביולי 2022, בדיקה אחרונה ב־8 ביולי 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007600006205171
* MusicBrainz: f8311df4-be4c-4821-9cc2-1fd49aa70921
* VIAF: 627146461449727730063
* WorldCat: viaf-627146461449727730063

 |